OpenLLM-France/wikimedia huggingface dataset:
# Polinucleòtid

Polinucleòtid és una molècula orgànica del polímer compost per monòmers de nucleòtids units covalentment en règim de servitud en una cadena. L'ADN (àcid desoxiribonucleic) i ARN (àcid ribonucleic) són exemples de polinucleòtids amb diferents funcions biològiques. El prefix poli ve del grec antic πολυς (polys, molts).

## En en els organismes

Els polinucleòtids es produeixen de manera natural en tots els organismes vius. El genoma d'un organisme consta de parells complementaris enormement llarg de polinucleòtids disposats tridimensionalment en forma d'hèlix. Els polinucleòtids tenen una varietat d'altres funcions en els organismes.

## En experiments científics

Els polinucleòtids s'utilitzen en experiments bioquímics tals com la reacció en cadena de polimerasa (PCR) o la seqüenciació de l'ADN. Els polinucleòtids es fan artificialment a partir d'oligonucleòtids, petites cadenes de nucleòtids en general, amb menys de 30 subunitats. Un enzim polimerasa s'utilitza per estendre la cadena per l'addició de nucleòtids d'acord amb un patró especificat pel científic.
# José Enrique Díaz Chávez

José Enrique Díaz Chávez (Tupambaé, Cerro Largo, Uruguai, 17 de gener de 1932) és un advocat i polític uruguaià. Va ser Ministre de l'Interior des de març de 2005, al prendre Tabaré Vázquez possessió com a president, fins a 2007. Díaz va ser cofundador del Front Ampli i al costat de José Pedro Cardoso va signar els documents que integraven el Partit Socialista al Front Ampli.
En la seva joventut Díaz va ser militant del Partit Socialista, així com Secretari General de la Federació d'Estudiants de l'Interior i dirigent de la Federació d'Estudiants Universitaris de l'Uruguai (FEEU), per la qual va participar en el Congrés Mundial d'Estudiants el 1957 a Nigèria.
És llicenciat de la Facultat de Dret de la Universitat de la República amb el títol de Doctor en Dret (Advocat Laborista).
En èpoques de dictadura, Díaz s'hagué d'exiliar cap a l'Argentina perquè era militant d'esquerra i allí va revalidar el seu títol d'advocat. Anys més tard a l'establir-se una dictadura també a l'Argentina, Diaz s'exilia a Espanya, on novament revalida el seu títol d'advocat. Durant el seu exili Díaz va representar el Partit Socialista de l'Uruguai (PSU) en diversos països, participant així en nombrosos esdeveniments internacionals.
# Attiya Inayatullah

Attiya Inayatullah (Sialkot, 1938) és doctora en Demografia i ha estat vinculada amb l'Associació de Planificació Familiar del Pakistan. Té prestigi internacional en l'àmbit de la planificació de la població. Forma part del Comité Executiu de la UNESCO i de la Federació Internacional de Planificació Familiar.
Attiya Inayatullah fou assessora en Benestar de Població del president de la República Islàmica del Pakistan, Muhammad Zia-ul-Haq, a començament dels anys 1980. En les eleccions sense partits del 1985 fou elegida membre de l'Assemblea Nacional i després es vinculà a la Lliga Musulmana del Pakistan. Col·laborà en el gabinet de primer ministre Muhammad Khan Junejo com a ministra per al Benestar de la Població del Pakistan. El 1988 fou membre de nou de l'Assemblea Nacional.
Després del colp militar pel general Pervez Musharraf al 1999, fou una dels quatre membres civils del Consell de Seguretat Nacional del Pakistan al 1999 i 2000. Des del 2000, fou ministra de Desenvolupament de les Dones, Benestar Social i Educació Especial, i creà la llei contra la violència masclista. Ha format part de l'Assemblea Nacional.
El 5 de juliol del 2002 donà un xec de compensació per import de 500.000 rupies en nom del Govern del Pakistan a la víctima de violació en grup Mukhtaran Mai.
El 2007 fou reelegida presidenta de la Comissió de Cultura de l'Assemblea Nacional. El 2011 fou assessora del Comité de Drets Humans de l'Assemblea Nacional, presidit per Riaz Fatyana, per a estudiar la venda il·legal d'òrgans humans al Pakistan.
Attiya està casada amb Inayatullah, membre retirat del Servei Civil del Pakistan (CSP) i anteriorment ambaixador a Nepal i president de LAMEC.

## Referències

* ↑ «Pakistan Military Says 7 Civilians Will Join New Government» (en anglès). partners.nytimes.com. New York Times, 26-10-1999. [Consulta: 16 gener 2017].
* ↑ «Pakistan Institute of Legislative Development and Transparency (Archived)». Wayback Machine, 30-06-2006. Arxivat de l'original el 30 de juny de 2006. [Consulta: 16 gener 2017].
* ↑ «Pakistan: Girl gang-raped as local punishment IRIN». United Nations News Service (en anglés), 02-07-2002.
* ↑ «Aijaz, Dr Attiya elected heads of NA bodies». .
* ↑ «Illegal business of human organs continues with impunity». .
# Cantó de Parentís

El cantó de Parentís és un cantó francès del departament de les Landes, situat al districte de Mont de Marsan. Té sis municipis i el cap és Parentís.

## Municipis

* Biscarròssa
* Gastas
* Parentís
* Senta Aulàdia de Bòrn
* Sanguinet
* Ishós

## Història

Llista dels consellers generals successius :
| Data d'elecci￳ó | Identitat | Partit |
| 1964-1982 | André Mirtin | RPR |
| 1982-1994 | Roger Ducom | RPR |
| 1994-2008 | Paul Grimberg | PS |
| 2008- | Alain Dudon | UMP |
| les dades anteriors no són conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 8.315 | 14.029 | 15.623 | 15.918 | 17.532 | 18.381 | 23.118 |
# Cantons de l'Orne

Els Cantons de l'Orne (Normandia) són 40 i s'agrupen en tres districtes:
# Mercat del Ram de Vic

El Mercat del Ram de Vic és una fira que de mica en mica va anar superant els mateixos límits de la ciutat vella de Vic, i ara les diferents activitats s'estenen per tota la capital d'Osona. L'activitat més tradicional del Mercat del Ram de Vic, cada any és, i de fet li dona nom, el mercat de palmes i llorers que se celebra el Dissabte de Rams al matí a la Plaça Major i al carrer Verdaguer, i esdevé el mercat més adient per al Diumenge de Rams. Hi trobarem palmes extraordinàriament decorades i treballades, palmons grans i palmons petits i també no hi falten els llorers que, en molts casos, ja estaran ben florits. Aquesta manifestació tradicional i popular ofereix al Mercat del Ram un aire de frescor, de color i de tradició que cal preservar.

## Activitats

* Mostres i activitats culturals.
* Competicions esportives.
* Activitats lúdiques de tota mena.
* Mostres i xerrades sobre ramaderia.
* Exposicions i xerrades.

## Referències

* ↑ http://www.scribd.com/doc/2432600/Festa-Major-Vic-i-el-Mercat-del-Ram-195375-per-M-Teresa-Nofrarias Arxivat 2008-09-06 a Wayback Machine.
* ↑ http://impe.vic.cat/interior11i.asp?id_fira=130 Arxivat 2011-09-05 a Wayback Machine.

## Enllaços externs

* Fitxa a la web oficial de Vic
* Informació a firesifestes.com
# Sant Sebastià d'Argentona

Sant Sebastià d'Argentona és una capella barroca d'Argentona (Maresme) inclosa a l'Inventari del Patrimoni Arquitectònic de Catalunya.

## Descripció

És una capella situada dalt un turonet, tocant amb les últimes cases del Carrer Gran, molt a prop de la carretera de Granollers. Per la seva estructura probablement la seva construcció és de mitjans del segle xvi. És molt freqüent trobar capelles d'aquestes característiques als afores dels pobles, amb un contingut més votiu. El tractament de portes i finestres és molt senzill, així com el petit campanaret que contrasta amb la farga de la capella.

## Història

Fundat el seu benefici sota l'advocació dels Sants Sebastià i Ignoscenti per Anton Lentisclà el 1532, el dret de patronat el retingué la pròpia família Lentisclà del veïnat de Clarà. Entre 1829 i 1830 serví de parròquia al poble amb el trasllat del santíssim Sacrament, ja que Sant julià es considerà profanat arran d'una batussa de dos escolanets dins del temple. Durant les diferents epidèmies hagudes en el segle xix, els argentonins han celebrat funcions religioses en acció de gràcies a Sant Sebastià, per haver-se vist lliurada la vila d'elles.

## Referències

* 1 2 3 4 5 «Sant Sebastià d'Argentona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
# Alexandra del Regne Unit

Alexandra del Regne Unit és el nom dels següents personatges:
* Alexandra de Dinamarca (1844-1925)
* Alexandra del Regne Unit (princesa de Hohenlohe-Lagenburg) (1878-1942)
* Alexandra del Regne Unit (princesa del Regne Unit) (1936)
# Portada/article març 2
## Expedició Discovery

L'Expedició Discovery és el nom amb què es coneix l'Expedició Britànica Antàrtica realitzada entre 1901 i 1904. Fou la primera expedició oficial britànica a les regions de l'Antàrtida del segle xx, després de les expedicions de James Clark Ross realitzades el segle anterior entre 1839 i 1843. Organitzada per un comitè representatiu de la Royal Society i la Royal Geographical Society, la nova expedició va ser realitzada amb l'objectiu de dur a terme investigacions científiques i exploracions geogràfiques en el que es considerava, durant aquella època, un continent inexplorat. A més, va ser el punt d'inici de la carrera antàrtica de molts que van esdevenir personatges importants durant l'Edat heroica de l'exploració de l'Antàrtida.
# José Enrique Gargallo Gil

José Enrique Gargallo Gil (La Puebla de Arenoso, 17 de maig de 1960) és un filòleg i lingüista valencià. Llicenciat en Filologia Hispànica i doctor en Filologia Romànica, ha estat professor titular de la Universitat de Barcelona des de 1988 a 2017 i catedràtic de Filologia Romànica a la mateixa universitat des d'aquell any. També és membre numerari de la Secció Filològica de l'Institut d'Estudis Catalans des de 2016, en el si de la qual dirigeix la digitalització de l’Onomàsticon cataloniae de Joan Coromines. Ha estat professor convidat a les universitats d'Illinois (1996), Sant Petersburg (1997), Sant José de Costa Rica (1998) i Grenoble (2004).
Les seves línies de recerca s'han centrat en la lingüística romànica, les àrees de frontera entre llengües romàniques i la paremiologia.
Va ser col·laborador del programa Para Todos La 2, on feia divulgació lingüística, etimològica i paremiològica.

## Obres destacades

* Guía de lingüística románica, Barcelona, PPU, 1989.
* Les llengües romàniques. Tot un món lingüístic fet de romanços, Barcelona, Empúries, 1994
* [Amb Maria-Reina Bastardas] Manual de lingüística románica, Barcelona, Ariel, 2007

## Bibliografia

* Veny i Clar, Joan, "José Enrique Gargallo Gil", in: Institut d'Estudis Catalans, Memòria : curs 2016-2017, Barcelona: Institut d'Estudis Catalans, 2018, p. 90-92
* Veny i Clar, Joan, "José Enrique Gargallo, romanista paradigmàtic", in: Joan Veny, Per la llengua pròpia. Palma: Lleonard Muntaner editor, 2019, p. 161-162

## Referències

* 1 2 http://www.ub.edu/filromanica/enrique_gargallo.htm Arxivat 2019-10-29 a Wayback Machine.
* ↑ https://www.boe.es/boe/dias/2017/07/20/pdfs/BOE-A-2017-8487.pdf
* 1 2 https://www.ub.edu/web/ub/ca/menu_eines/noticies/2014/05/064.html
* ↑ «‘Onomasticon Cataloniae’, de Joan Coromines, a internet». [Consulta: 18 febrer 2021].
* ↑ «Onomasticon Cataloniae - Joan Coromines - Versió digital - Institut d'Estudis Catalans». [Consulta: 18 febrer 2021].
* ↑ http://www.elcotidiano.es/etimologia-y-television/
* ↑ http://www.rtve.es/alacarta/videos/para-todos-la-2/para-todos-2-origen-dias-semana/1204515/
# Saint-Launeuc

Saint-Launeuc (en bretó Sant-Laoueneg) és un municipi francès, situat a la regió de Bretanya, al departament de Costes del Nord. L'any 2004 tenia 192 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 285 | 253 | 239 | 195 | 180 | 194 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Pascal Pignon | |
# Cantó de Pau-Centre

El cantó de Pau-Centre és un cantó del departament francès dels Pirineus Atlàntics, a la regió de la Nova Aquitània. Està enquadrat al districte de Pau i compta amb 1 sol municipis.

## Municipis

Una part de la comuna de Pau

## Història

Llista dels consellers generals successius :
| Data d'elecció | Nom | Partit |
| 1973 | Yves Baradat | PS |
| 1979 | Yves Baradat | PS |
| 1985 | Jean-Pierre Caye | RPR |
| 1992 | Jean-Pierre Caye | RPR |
| 1998 | Josiane Poueyto | PS |
| 2004 | Josiane Poueyto | PS després MoDem |
| Les dades anteriors a 1973 no són conegudes. ||||

## Vegeu també

* Cantons dels Pirineus Atlàntics

## Enllaços externs

* Mapa del cantó a la pàgina de la Prefectura Arxivat 2008-12-06 a Wayback Machine. (francès)
# Mercedes Ruiz Moreno

Mercedes Ruiz Moreno (Camas, 1943) també coneguda com a Ruiz-Moreno és una metgessa pediatra, investigadora i professora universitària sevillana, destacada pels seus treballs sobre el tractament de l'hepatitis en els xiquets.

## Biografia

Llicenciada en Medicina per la Universitat Complutense de Madrid (1968), es va especialitzar en pediatria a la mateixa universitat i en l'aparell digestiu en l'Autònoma madrilenya (UAM). Va aconseguir el doctorat en Medicina i Cirurgia també per la UAM, on va començar a treballar com a professora associada en 1978, obtenint la titularitat en el Departament de Pediatria en 1990. És investigadora titular de la Fundación Jiménez Díaz, sotsdirectora de docència i directora, des de 2008, de la Càtedra de Medicina genòmica 'UAM-Fundación Jiménez Díaz'. El seu camp de treball s'ha centrat en l'àmbit de la nutrició i la hepatologia en relació amb la medicina pediàtrica.
Autora de més de cent articles científics en revistes i publicacions especialitzades i una trentena de capítols en obres col·lectives, membre d'una desena de societats científiques nacionals i internacionals, les seues aportacions al «tractament i en la prevenció de malalties hepàtiques en els xiquets» li van valer ser guardonada en 1996 amb el Premi Rei Jaume I a la Recerca Mèdica que atorga la Generalitat Valenciana.

## Referències

* 1 2 3 4 Mercedes Ruiz Moreno, 2003 [Consulta: 19 octubre 2015].
* ↑ Mercerdes Ruiz Moreno. «¿Por qué nos debemos vacunar?», 28-12-2007. Arxivat de l'original el 2016-10-19. [Consulta: 19 octubre 2015].
* ↑ «Cátedra UAM – Fundación Jiménez Díaz / Cátedra de Medicina genómica». Fundación Jiménez Díaz-UAM. Arxivat de l'original el 2015-12-27. [Consulta: 19 octubre 2015].
* ↑ «Premios Rey Jaime I de ciencia y medio ambiente». El País, 10-07-1996 [Consulta: 19 octubre 2015].
# Segment

«Segment» té aquests significats:
* Segment circular o segment d'un cercle, porció d'un cercle limitada per una corda i l'arc corresponent
* Segment lineal, conjunt de punts de l'espai que formen dos punts diferents anomenats extrems del segment
* Segment, cadascuna de les parts delimitada d'un ésser viu, especialment en animals, segmentació (biologia)
* Segment de xarxa, porció d'una xarxa d'ordinadors
# Air Cuan Dubh Drilseach

Air Cuan Dubh Drilseach [en un mar negre lluminós] és una novel·la de ciència-ficció en gaèlic escocès de l'escriptor nord-americà Tim Armstrong.

## Referències

* ↑ Gracià, Oriol «Gaèlic escocès de ciència-ficció». Ara, 16-08-2014.
# Polo (indumentària)

El polo és un jersei o samarreta de punt amb coll camiser caigut (coll polo) i màniga curta. Típicament té una obertura (vista) davantera que tanca amb dos o tres botons. Pot tenir una butxaca de pit, i fins i tot substituir els botons per una cremallera.
El nom polo li fou aplicat perquè era una peça usada pels jugadors d'aquest esport. El mot, que inicialment només designava el joc, prové de l'anglès, que al seu torn el va prendre del tibetà phol, que significa 'pilota'.
En la moda actual, aquest tipus de peça és considerada més informal que la camisa, però més de vestir que la samarreta.

## Referències

* ↑ L'anglès polo neck no equival pas en català a «coll polo», sinó a 'coll alt'. L'equivalent del català coll polo en anglès és shirt collar (literalment, 'coll camiser').
* ↑ Lambert M Surhone; Miriam T Timpledon; Susan F Marseken. Polo Shirt. VDM Verlag Dr. Mueller AG & Co. Kg, 13 juny 2010. ISBN 9786130428464 [Consulta: 11 juny 2011].
# José Enrique Gutiérrez Cataluña

José Enrique Gutiérrez Cataluña, també conegut com a Quique Gutiérrez (València, 18 de juny de 1974), va ser un ciclista espanyol que fou professional entre el 1998 i el 2011.
Els seus millors resultats els obtingué mentre estava a l'equip Phonak, en guanyar una etapa de la Volta a Espanya i quedar segon de la classificació final del Giro d'Itàlia de 2006, sols superat per Ivan Basso.
El 2006, en el marc de l'Operació Port, fou identificat per la Guàrdia Civil com a client de la xarxa de dopatge liderada per Eufemiano Fuentes.
El 5 de maig de 2010 va anunciar que posava punt final a la seva carrera professional.

## Palmarès

* 1996
** 1r a la Volta a Lleó
* 1997
** Campió d'Espanya de contrarellotge
* 2000
** Vencedor d'una etapa del Gran Premi Internacional de ciclisme MR Cortez-Mitsubishi
* 2002
** Vencedor d'una etapa de la Dauphiné Libéré
* 2004
** Vencedor d'una etapa de la Volta a Espanya
** Vencedor d'una etapa de la Dauphiné Libéré

### Resultats al Tour de França

* 2001. 25è de la classificació general
* 2002. 29è de la classificació general
* 2003. 41è de la classificació general
* 2004. 28è de la classificació general
* 2005. 49è de la classificació general

### Resultats al Giro d'Itàlia

* 2000. Abandona
* 2006. 2n de la classificació general

### Resultats a la Volta a Espanya

* 2000. 36è de la classificació general
* 2001. Abandona
* 2002. 37è de la classificació general
* 2003. 34è de la classificació general
* 2004. 31è de la classificació general. Vencedor d'una etapa
* 2005. Abandona (5a etapa)

## Referències

* ↑ Quique Gutiérrez cuelga la bicicleta a los 35 años a marca.com (5 de març de 2010)

## Enllaços externs

* Fitxa de José Enrique Gutiérrez Cataluña a sitiodeciclismo.net
# Bandera de Navarra

L'any 1910 Arturo Campión, Julio Altadill i Hermilio de Olóriz, van dissenyar la bandera de Navarra, que aquell mateix any va ser aprovada per la Diputació Navarresa.
En 1931, amb l'establiment de la primera república espanyola la bandera va perdre la corona, que es va recuperar el 18 de març de 1937 amb el triomf dels sublevats durant la guerra civil espanyola, i a finals de 1937 va incorporar la Creu Llorejada de Sant Ferran.
La bandera, amb el disseny original de 1910 va ser reconeguda per la Llei Orgànica de "Reintegració i Millora del Règim Foral de Navarra" (LORAFNA), del 10 d'agost de 1982, que estableix en el seu article 7.2: "La bandera de Navarra és de color vermell, amb l'escut en el centre."
Així mateix, l'escut de Navarra està format per cadenes d'or sobre fons vermell, amb una maragda verda en el centre d'unió dels seus vuit braços d'eslabons i, sobre elles, la Corona Reial, símbol de l'antic Regne de Navarra. La imatge de les cadenes s'adoptaria, segons una explicació tradicional, després de la participació de Sanç VII el fort en la batalla de Las Navas de Tolosa en el 1212
La bandera de Navarra ve usant-se com símbol del territori des de 1910. Es va triar el color vermell per ser aquest el color del camp de l'escut.

## Referències

* ↑ «Biografia d'Arturo Campión» (en castellà). iesnavarrovilloslada.com. Arxivat de l'original el 2007-02-20. [Consulta: 11 març 2013].
* ↑ Egaña, Iñaki. Ikurriña: Cien Años (en castellà). Txalaparta, 1994, p. 50. ISBN 848136939X.

## Enllaços externs

* Llei Foral 24/2003, de 4 d'abril, de Símbols de Navarra.
* Descripció de la bandera oferta pel Govern de Navarra
# Cantó de Pantin-Est

El cantó de Pantin-Est és un antic cantó francès del departament de Sena Saint-Denis, que estava situat al districte de Bobigny. Comptava amb part del municipi de Pantin.
Al 2015 va desaparèixer i el seu territori va passar a formar part del nou cantó de Pantin.

## Municipis

* Pantin (part)

## Història

Llista dels consellers generals successius :
| Data d'elecció | Identitat | Partit |
| 1967-2001 | Michel Berthelot | PCF |
| 2001-2008 | Didier Segal-Saurel | Les Verts, després PRG |
| 2008- | Claude Bartolone | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | - | - | - | 28.357 | 28.626 | 30.954 |
| A partir de 1990: Població sense dobles comptes |||||||
# Pseudotolithus epipercus

Pseudotolithus epipercus és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 60 cm de longitud total.

## Hàbitat

És un peix de clima tropical (12°N-17°S) i demersal que viu entre 0-160 m de fondària.

## Distribució geogràfica

Es troba a l'Atlàntic oriental: des de Guinea Bissau fins al sud d'Angola.

## Observacions

És inofensiu per als humans.

## Referències

* ↑ Bleeker, P., 1863. Mémoire sur les poissons de la côte de Guinée. Natuurk. Verh. Holland. Maatsch. Wet. Haarlem (Ser. 2) v. 18. 1-136.
* ↑ BioLib (anglès)
* ↑ Bleeker, P., 1863. Mémoire sur les poissons de la côte de Guinée. Natuurkundige verhandelingen van de Hollandsche Maatschappij der Wetenschappen te Haarlem (Ser. 2) v. 18: 1-136, col. Pls. 1-28.
* 1 2 3 4 FishBase (anglès)
* ↑ Chao, L.N. i E. Trewavas, 1990. Sciaenidae. p. 813-826. A: J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* ↑ Sanches, J.G., 1991. Catálogo dos principais peixes marinhos da República de Guiné-Bissau. Publicações avulsas do I.N.I.P. Núm. 16. 429 p.
* ↑ Anònim, 1997. Bulletin statistique des pêches, année 1996. République de Guinée, Centre National des Sciences Halieutiques de Boussoura (C.N.S.H.B.). Bull. Stat. Núm. 2. 35 p. + 2 annexes.
* ↑ Bianchi, G., 1986. Fichas FAO de identifacao de espécies para propósitos comerciais. Guia de campo para as espécies comerciais marinhas e de águas salobras de Angola. Preparado com o apoio da NORAD e da FAO (FIRM) Programa Regular, FAO, Roma. 184 p.
* ↑ Ofori-adu, D.W., 1988. List of fishes, shellfishes and other marine food resources in the Ghanaian coastal waters. Mar. Fish. Res. Tech. Pap. Núm. 1. 43 p.
* ↑ Schneider, W., 1990. FAO species identification sheets for fishery purposes. Field guide to the commercial marine resources of the Gulf of Guinea. Prepared and published with the support of the FAO Regional Office for Africa. FAO, Roma. 268 p.

## Bibliografia

* Anònim, 1997. Fish registrations within the museum database of the Vertebrate Section of the Royal Museum for Central Africa. MRAC, Tervuren, Bèlgica.
* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Kotlyar, A.N., 1984. Dictionary of names of marine fishes on the six languages. All Union Research Institute of Marine Fisheries and Oceanography, Moscou. 288 p.
* Sanches, J.G., 1989. Nomenclatura Portuguesa de organismos aquáticos (proposta para normalizaçao estatística). Publicaçoes avulsas do I.N.I.P. Núm. 14. 322 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB